Roses

Roses Kataluniako kostaldeko udalerria da, Alt Empordà eskualdean eta Gironako probintzian dagoena. 2009ko urtarrilaren 1eko erroldaren arabera 20.197 biztanle zituen. 45,91 km²-ko azalera du. 2017an, bestela, 19.216 pertsona erroldatuta zituen. Izan ere, eskualdeko bigarren udalerririk populatuena da Figueres eta gero.

Historia garaikidean, nabarmentzekoa da 2001eko martxoaren 17an ETAk egindako atentatua, eurek eraildako lehenengo mosso d'esquadra, Santos Santamaria, eragin zuena.

 Geografia 
Costa Bravako iparraldeko leku bisitatuenen artean dago, eta bere hondartzen artean Canyelles Petites, l'Almadrava (Canyelles Grosses), Murtra, Rustella, Montjoi, Pelosa eta Jóncols ditugu. Forma geografikoen artean, punta Falconera eta cap Norfeu lurmutur ikusgarria daude, azken hau Cap de Creuseko natura parkearen barruan dagoena.

Udalerri mugakideei dagokienez, iparraldean La Selva de Mar eta El Port de la Selva, hegoaldean Mediterraneoa, ekialdean Cadaqués, ipar-mendebaldean Palau-saverdera eta hego-mendebaldean Castelló d'Empúries ditu.

 Historia 
Rhode greziar kolonia bat izan zen, Roses badiaren iparraldeko muturrean sortua, muino txiki batean (Santa Maria). Ondo babestutako portu naturala zuen. Fundatzaileen nortasuna ez dago argi, baina Massaliako kolonizatzaileak  ziren fozeatarren eragina nabarmentzen da. Lekukotasun arkeologikoek iradokitzen dutenez, K.a 375 inguruan sortu  zuten, eta agian, Massalia Iberiarantz hedatu nahi izatearen ondorio izan zen.      

 Demografia 
 Biztanleriaren bilakaera 1900  1910  1920  1930  1940  1950  1960  1970  1981  1991  2001  2009  2017 2.680  2.943  2.776  2.635  2.915  2.703  3.287  6.115  8.004  10.303  12.726  20.197  19.216

 Kultura 
Festa Nagusia abuztuaren 15a, eta bertan musika klasikoa, habanerak, sardanak eta erraldoiak presente daude. Halaber, aipatzekoa da ospatzen duten Oikoumene meza ekumenikoa. XVII. mendetik bestela, Rosesek aratusteak antolatzen ditu.

Gastronomiari dagokionez, Udalerri honetan Ferran Adrià sukaldari ospetsuaren El Bulli jatetxe ospetsua kokatuta egon da 1961etik 2011 arte. Mundu mailan ezaguna izan zen, hain zuzen ere 1997tik Michelin Gidan 3 izar eduki zituen.

 Alkateak 
 1979-1987: Jaime Noguer Vicens (PSC)
 1987-1989: Joan Bataller Danes (CiU)
 1989-1991: Pere Sanes Ribas (PP)
 1991-1991: Jaime Noguer Vicens (PSC)
 1991-1993: Pere Sanes Ribas (PP)
 1993-2015: Carles Pàramo i Ponsetí (CiU)
 2015-: Montserrat Mindan i Cortada (CiU)

 Irudi galeria 

 Ikus, gainera 
 Gironako udalerrien zerrenda
 Costa Brava

 Erreferentziak 

 Kanpo estekak 

  Rosesko udalaren webgunea.

Kategoria:Alt Empordàko udalerriak
Kategoria:Antzinako Greziako koloniak
Kategoria:Gironako udalerriak